stanford-oval/wikipedia huggingface dataset:
Taiwaninserovi
Koko ja ulkonäkö

Taiwaninserovi on kooltaan jonkin verran pienempi kuin Manner-Kiinassa tavattava sumatranserovi. Lajin säkäkorkeus on 50–60 cm ja ruumiin pituus 80–114 cm. Painoa on 17–25 kg. Taiwaninserovin turkki on ruskea ja sen leuasta rintaan kulkee kermanvärinen alue. Myös taiwaninserovin sarvet ovat hieman mantereen serovia pienemmät.
Levinneisyys ja elinympäristö

Taiwaninserovi on Taiwanissa endeeminen laji. Sitä tavataan suhteellisen laajasti saaren vuoristoalueella. Esiintymisalueen korkeus merenpinnasta vaihtelee 50:stä metristä  3 900:n metriin. Yleisin laji on yli 1 000 metrin korkeudella. Matalammilla alueilla sen esiintymisaluetta rajoittavat etenkin ihmiset.
Lajia tavataan useissa eri elinympäristöissä trooppisista ja subtrooppisista metsistä lehti- ja havupuumetsiin korkeammilla seuduilla, havumetsissä vielä tästä ylöspäin ja korkeimmillaan vuoristoniityillä ja tundralla. Taiwaninservoit viihtyvät usein kallioiden ja harjanteiden lähettyvillä, jonne ne voivat paeta mahdollisia saalistajiaan.
Elintavat

Taiwaninserovit ovat aktiivisia sekä päivisin että öisin. Tavallisesti taiwaninserovit ovat aktiivisimmillaan hieman auringonnousun jälkeen ja hieman ennen auringonlaskua. Yöaktiivisuus on mahdollisesti tavallisempaa etenkin lähellä ihmisasutusta. Taiwaninserovit käyttävät ravinnokseen ruohoja, pensaita, varpuja, joitakin hedelmiä ja joskus jopa havupuiden nuoria osia. Ravintokasveihin lukeutuvat esimerkiksi Urtica fissa, Elatostema edule, Anisogonium esculentum, Begonia laciniata, Polygonum chinensis, Chamabainia cuspidate, Mussaenda parviflora, Perrottetia arisanensis ja Pellionia arisanensis.
Taiwaninserovien sosiaalisesta käyttäytymisestä tiedetään vain vähän. Yksityiskohtia tunnetaan lähinnä tarhattuna elävien yksilöiden perusteella. Tarhoissa taiwaninseroveilla on tiettyjä territoriaalisia käyttäytymispiirteitä. Luonnossa yksilöiden uskotaan viettävän aikansa useimmiten yksikseen, mutta tarhoissa ne saattavat kerääntyä pieniksi laumoiksi. Taiwaninserovit lisääntyvät syyskuun ja marraskuun välisenä aikana ja synnyttävät maaliskuun jälkeen.
Uhat ja suojelu

Kansainvälinen luonnonsuojeluliitto eli IUCN on luokitellut taiwaninserovin elinvoimaiseksi lajiksi. Kannan kokoa on pidetty suurena ja sen nopean vähenemisen riskiä pienenä. Esiintymisalue käsittää kansallispuistoja ja muita suojelualueita. Taiwanin alkuperäiskansat ovat aikanaan metsästäneet taiwaninseroveja, mutta metsästyksen merkitys on vähentynyt karjanhoidon lisääntymisen myötä. Metsästettyä lihaa arvostetaan kuitenkin edelleen enemmän ja sitä saatetaan tarjoilla esimerkiksi seremoniallisissa yhteyksissä. Metsästys on nykyisin Taiwanissa laitonta. Laittoman metsästyksen vaikutuksesta kantoihin ei ole täyttä varmuutta. Muita mahdollisia uhkia kannoille ovat metsähakkuut, maanviljely ja teiden rakentaminen.
Taiwaninserovi piirroksessa vuodelta 1862.
Taiwaninserovi valokuvassa.
Talvivaara (Tulen ja jään laulu)

Talvivaara (engl. Winterfell) on kuvitteellinen linna George R. R. Martinin Tulen ja jään laulu -fantasiakirjasarjassa ja siihen perustuvassa televisiosarjassa Game of Thrones. Se on Starkin suvun kotipaikka ja kirjasarjan keskeinen tapahtumapaikka. Kirjasarjan pääjuoni saa alkunsa juuri Talvivaarasta, kun kuningas Robert Baratheon saapuu sinne tapaamaan vanhaa ystäväänsä Eddard Starkia nimittääkseen tämän neuvonantajakseen Kuninkaan Kouraksi. Eddard suostuu ja lähtee Robertin mukana pääkaupunki Kuninkaansatamaan.
Talvivaara sijaitsee Pohjoisen kuningaskunnassa Susimetsän ja Valkopuikko-joen välissä. Se on yksi Seitsemän kuningaskunnan vanhimmista ja vahvimmista linnoista, ja sitä lämmittävät linnan alla sijaitsevat kuumat lähteet. Valtavan kokoiseksi kuvatussa linnassa on muun muassa useita sisäpihoja, maanalainen krypta sekä muinainen jumalmetsä. Linnaa suojaavat 24 metriä korkea ulkomuuri ja noin 30-metrinen sisämuuri. Myyttien mukaan linnan rakensi Brandon Rakentaja eli Brandon Stark yhdessä jättiläisten ja Metsän lasten kanssa Pitkän yön jälkeen noin 8 000 vuotta ennen Aegon I Targaryenin Westerosin-valloitusretkeä. Brandon Starkista tuli ensimmäinen Pohjoisen kuningas.
Televisiosarjassa

Game of Thrones-televisiosarjassa Talvivaaraan sijoittuvat kohtaukset on kuvattu pääosin Pohjois-Irlannissa, jossa sitä esittää muun muassa Wardin linna Downin kreivikunnassa mutta myöhemmin myös tuotannon rakentamat puiset lavasteet: toisen tuotantokauden kuvauksia varten lavasteet rakennettiin Moneyglassin kylään Pohjois-Irlantiin. Pilottijaksossa ”Talvi on tulossa” käytettiin lavasteena Dounen linnaa Skotlannissa. Myöhemmillä kausilla Skotlantiin ei palattu kuvaamaan, mutta Dounen linnan suuren salin kopio rakennettiin studiolle Belfastiin.
Kahdeksatta eli viimeistä tuotantokautta varten Talvivaaran lavastetta laajennettiin huomattavasti, koska linnalla on kaudella poikkeuksellisen paljon ruutuaikaa, mukaan lukien jakson ”Pitkä yö” taistelukohtaukset.
Aiheesta muualla

Talvivaara Tulen ja jään laulu -wikissä (englanniksi)
Talvivaara Game of Thrones Wikissä (englanniksi)
Talvivaaraa on sarjassa esittänyt muun muassa Wardin linna Downin kreivikunnassa Pohjois-Irlannissa.
Taalat taskuun, Dick & Jane

| Taalat taskuun, Dick & Jane> Fun with Dick and Jane |
| --- | --- |

Ohjaaja:  Dean Parisot
Käsikirjoittaja:   Judd Apatow  Nicholas Stoller 
Tuottaja:  Brian Grazer
Säveltäjä:  Theodore Shapiro
Kuvaaja:  Jerzy Zieliński
Leikkaaja:  Don Zimmerman
Pukusuunnittelija:  Julie Weiss
Pääosat:   Jim Carrey  Téa Leoni 
Valmistustiedot
Valmistusmaa:  Yhdysvallat
Tuotantoyhtiö:  Sony Pictures
Levittäjä:  InterCom Netflix
Ensi-ilta:  Yhdysvallat 21. joulukuuta 2005
Kesto:  90 minuuttia
Alkuperäiskieli:  englanti
Budjetti:  100 000 000 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Taalat taskuun, Dick & Jane (Fun with Dick and Jane) on vuonna 2005 valmistunut komediaelokuva. Elokuvan on ohjannut Dean Parisot ja pääosissa ovat Jim Carrey ja Téa Leoni. Elokuva on uudelleenfilmatisointi vuoden 1977 elokuvasta Mitäs me ryöstäjät! (Fun with Dick and Jane). Elokuvan nimi viittaa lasten Dick and Jane -lukukirjoihin.
Elokuva kertoo perheenisä Dickistä, joka työskentelee Globodyne Corporationin tiedotusjohtajana, mutta yllättäen hän saa potkut. Hämmentyneenä hän lupaa vaimolleen Janelle, että hän saa uuden työpaikan nopeasti. Mutta kuukausia myöhemmin Dick on edelleen työtön ja pariskunta tarvitsee kipeästi rahaa. He näkevät ryöstelyn viimeiseksi mahdollisuudekseen.
Elokuvan eräässä kohtauksessa soi suomalaisen Daruden kappale ”Sandstorm”.
Näyttelijät

| 0 | 1 | 2 |
| --- | --- | --- |
|  Jim Carrey  | … |  Dick Harper   |
|  Téa Leoni  | … |  Jane Harper   |
|  Alec Baldwin  | … |  Jack McCallister   |
|  Richard Jenkins  | … |  Frank Bascompe   |
|  Richard Burgi  | … |  Joe Cleeman   |
|  Angie Harmon  | … |  Veronica Cleeman   |
Arvioita

Turun Sanomien Päivi Valotien mielestä elokuva on nykyaikaan ulkoisesti päivitetty mutta sisällöltään ja ajatuksiltaan turha uusintaversio. ”Mahdollisuus kritisoida niin härskiä bisnesmaailmaa kuin rahaan uskovia typeryksiä hukataan täysin. Nyt tyydytään vain hymistelemään tekopyhästi ja esittelemään tuottajanakin toimineen Jim Carreyn kuluneita pelleilymaneereja.”
The Melancholy Collection

| The Melancholy Collection Millencolin |
| --- | --- | --- |

Kokoelmalevyn tiedot
 Äänitetty : 1993-1997
 Julkaistu: 29. heinäkuuta 1999
 Tyylilaji: Punk rock
 Kesto: 50.46
 Levy-yhtiö: Burning Heart Records
Millencolinin muut julkaisut
| For Monkeys 1997 | The Melancholy Collection 1999 | Pennybridge Pioneers 2000 |
The Melancholy Collection on punk rock -yhtye Millencolinin ensimmäinen kokoelma-albumi, joka julkaistiin vuonna 1999. Albumin sisältö koostuu pääasiassa yhtyeen kahdesta ensimmäisestä EP:stä ja kappaleiden singleistä mukana tulleista b-raidoista.
Kappalelista

In a Room (EP:ltä Use Your Nose})
Pain (EP:ltä Use Your Nose)
Shake Me (EP:ltä Use Your Nose})
Melack (EP:ltä Use Your Nose})
Nosepicker (EP:ltä Use Your Nose})
Use Your Nose (EP:ltä Use Your Nose})
Flippin Beans (?)
Yellow Dog (EP:ltä Skauch})
Knowledge (Alkuperäinen esittäjä Operation IVY})
A Wholet Lot Less (?)
Coolidge (Alkuperäinen esittäjä Descendents)
That's Up to Me (?)
A Bit of Muslin (?)
Melancholy Protection  (?)
Shake Me (live) (Singleltä Da Strike)
Niap (Singleltä Da Strike)
Every Breath You Take (Alkuperäinen esittäjä The Police)
9 to 5 (Alkuperäinen esittäjä Dolly Parton, singleltä The Story of My Life)
Dragster (Singleltä The Story of My Life)
An Elf and His Zippo (Singleltä Move Your Car)
Israelites (Alkuperäinen esittäjä Desmond Dekker, singleiltä Lozin' Must ja Twenty Two)
Vixen (Singleiltä Lozin Must ja Twenty Two)
Suolammi (Kuhmoinen, Karklampi)

| Suolammi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°36′35″N, 25°04′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.224.1.014
Mittaustietoja
Pinnankorkeus:  143,5 m  
Pituus:  260 m  
Leveys:  150 m  
Rantaviiva:  0,654 km  
Pinta-ala:  2,636 ha  
Saaria:  ei saaria 
 fiSuolammi 
Suolammi on Pirkanmaalla Kuhmoisissa Karklammen kylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria ja se on autio. Sen rantaviivan pituus on 650 metriä. Rannat ovat soistunutta metsämaata ja koillisrannalla on pieni luonnonsuojelualue. Lammen pohjoispuolelta kulkee metsäautotie.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Lammen vedenpinnan korkeus on 143,5 metriä mpy. Siihen ei ole johdettu ojia, mutta lampea ympäröivät suot on ojitettu.
Historiaa

Vuoden 1855–1856 Kalmbergin kartastossa lampea ei oltu merkitty. Vuosien 1965 ja 1986 peruskartoissa lampea ympäröivät suot olivat ojittamattomia.
Tatjana Firova

| Mitalit | Mitalit | Mitalit |  |
| --- | --- | --- | --- |
|  Firova voitti hopeaa Debbie Dunnin viedessä kullan Dohan sisäratojen MM-kilpailuissa 2010. |  Firova voitti hopeaa Debbie Dunnin viedessä kullan Dohan sisäratojen MM-kilpailuissa 2010. |  Firova voitti hopeaa Debbie Dunnin viedessä kullan Dohan sisäratojen MM-kilpailuissa 2010. |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Ateena 2004 | 4×400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | 4×400 m |  |
|  Kultaa | Moskova 2013 | 4×400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | 4 × 400 m  |  |
Tatjana Pavlovna Firova (ven. Татьяна Павловна Фирова, s. 10. lokakuuta 1982 Sarov) on venäläinen 400 metrin juoksija.
Firova voitti alle 20-vuotiaiden Euroopan-mestaruuden Grossetossa 2001 ajalla 52,94. Hän saavutti Bydgoszczin alle 23-vuotiaiden EM-kilpailuissa 2003 kultaa 4 × 400 metrin viestissä ja pronssia 400 metrillä. Daegun universiadeissa hän voitti samana vuonna kultaa 400 metrillä. Ateenan olympialaisissa 2004, Helsingin MM-kilpailuissa 2005 ja Göteborgin EM-kilpailuissa 2006 hän juoksi alkuerissä Venäjän viestijoukkueissa, jotka saavuttivat loppukilpailuissa toisilla kokoonpanoilla Ateenassa hopeaa sekä Helsingissä ja Göteborgissa kultaa.
Firova saavutti Pekingin olympialaisissa 2008 hopeaa 4 × 400 metrin viestissä ja sijoittui kuudenneksi 400 metrillä. Vuonna 2016 tehdyissä dopingtestien uudelleenanalysoinneissa Firova jäi kiinni ja hänen suorituksensa Pekingissä mitätöitiin. Viestijoukkueen hopea oli riistetty heiltä jo aiemmin myös dopingkärystä. Hän saavutti pronssia pitkässä viestissä Berliinin MM-kilpailuissa 2009.
Dohan sisäratojen MM-kilpailuissa 2010 hän voitti hopeaa sekä henkilökohtaisella 400 metrillä ajalla 51,13 että 4 × 400 metrin viestissä. Saman vuoden Barcelonan EM-kilpailuissa hän voitti mestaruuden sekä 400 metrillä ajalla 49,89 että 4 × 400 metrin viestissä.
Firova juoksi Lontoon olympialaisissa 2012 kolmannen osuuden hopeaa saaneessa Venäjän 4 × 400 metrin viestijoukkueessa. Moskovan MM-kilpailuissa 2013 hän juoksi toisen osuuden maailmanmestaruuden voittaneessa Venäjän 4x 400 metrin viestijoukkueessa.
Urheilun kansainvälinen vetoomustuomioistuin ilmoitti helmikuussa 2019 Firovan ja 11 muun venäläisurheilijan rikkoneen dopingsääntöjä. Firovan kaikki tulokset väliltä 20. elokuuta 2008 (eli Pekingin olympialaisista alkaen) − 31. joulukuuta 2012 hylättiin. Lisäksi jo uransa lopettanut Firova sai kilpailukiellon ajalle 9. kesäkuuta 2016 − 8. kesäkuuta 2020
Henkilökohtaiset ennätykset

Ulkoradat
200 m 23,44 (2008)
400 m 50,08 (2006)
Sisäradat
400 m 51,41 (2006)
Tampereen piispantalo

| Piispantalo |
| --- | --- |
 Pyynikintien puoleinen julkisivu vuonna 1939.
Osoite:  Pyynikintie 9
Sijainti:  Pyynikinrinne, Tampere
Koordinaatit:  61°29′34″N, 23°44′37″E
Rakennustyyppi:  asuinrakennus kokoontumisrakennus
Valmistumisvuosi:  1937
Suunnittelija:  Gunnar Wahlroos
Omistaja:  Kirkon keskusrahasto 
Käyttäjä:  Tampereen hiippakunnan piispa ja tuomiokapituli 
Tyylisuunta:  funktionalismi
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Piispantalo on Tampereen Pyynikinrinteellä sijaitseva rakennus, joka toimii Tampereen hiippakunnan piispan virka-asuntona ja edustustilana. Se on Suomen suurin piispantalo. Kolmikerroksinen, funkistyylinen talo on arkkitehti Gunnar Wahlroosin suunnittelema. Se on rakennettu vuonna 1937 ja vihitty käyttöön 2. kesäkuuta 1938.
Piispantalo sijoittuu Pyynikinharjun kupeeseen jyrkälle rinnetontille, josta avautuu näkymä Pyhäjärvelle. Rakennuksen pääsisäänkäynti, edustustilat, kirjasto, työhuone ja kappeli sijaitsevat keskikerroksessa. Yläkerrassa on piispan ja hänen perheensä yksityiset asuintilat; pohjakerroksessa on puolestaan talonmiehen asunto sekä teknisiä tiloja.
Tampereen piispantalo on osa Pyynikinrinteen valtakunnallisesti merkittävää rakennettua kulttuuriympäristöä. Talo on suojeltu rakennustaiteellisin, kulttuurihistoriallisin ja maisemallisin perustein.
Taideteokset

Talon pääoven yläpuolella on kuvanveistäjä Aarre Aaltosen reliefi Pyhiinvaeltajat (1938). Sisätiloissa on seinämaalauksia, jotka on tehnyt arkkitehti Wahlroosin sisko, taiteilija Anna Lena Huss. Suuri osa hänen maalauksistaan peitettiin vuoden 1966 peruskorjauksessa.
Piispantalon ulkokuvia

Piispantalo kadulta nähtynä.
Piispantalon sisäänkäynti, jonka yläpuolella on reliefi Pyhiinvaeltajat.
Piispantalon sisäkuvia

Aula.
Kirjasto.
Kappeli.
Piispan työhuone.
Edustustiloissa esillä olevia aiempien piispojen muotokuvia.
Aiheesta muualla

Tampereen uusi piispantalo, Suomen Kuvalehti, 04.06.1938, nro 22, s. 12, Kansalliskirjaston digitaaliset aineistot
Tamara Smirnova

Tamara Mihailovna Smirnova (ven. Тамара Михайловна Смирнова; 1935–2001) oli venäläinen tähtitieteilijä. Hän löysi yhdessä Nikolai Tšernyhin kanssa jaksollisen 74P/Smirnova-Tšernyh-komeetan. Hän on löytänyt myös toistasataa asteroidia. Sadas löytö sai nimen (5540) Smirnova.
The Memory of Trees

| The Memory of Trees Enya |
| --- | --- | --- |

Studioalbumin tiedot
 Julkaistu: 5. joulukuuta 1995
 Tuottaja(t): Nicky Ryan
 Tyylilaji: Kelttiläinen musiikki
 Kesto: 43.24
 Levy-yhtiö: Reprise/Warner Music
Enyan muut julkaisut
| The Celts (1992) | The Memory of Trees (1995) | Paint the Sky with Stars (1997) |
The Memory of Trees on irlantilaislaulajan Enyan vuonna 1995 julkaisema albumi. Se voitti Grammy-palkinnon parhaana New Age -albumina vuonna 1997. Kansikuvan innoittajana on ollut Maxfield Parrishin maalaus The Young King of the Black Isles. Parrishin työt ovat vaikuttaneet myös moniin Enyan musiikkivideoihin.
Kappaleet

kaikki kappaleet säv. Enya, san. Roma Ryan, sov. Enya ja Nicky Ryan
The Memory of Trees – 4.18
Anywhere Is – 3.58
Pax Deorum – 4.58
Athair Ar Neamh – 3.39
From Where I Am – 2.20
China Roses – 4.47
Hope Has a Place – 4.44
Tea-House Moon – 2.41
Once You Had Gold – 3.16
La Soñadora – 3.35
On My Way Home1 – 5.08
1 Tästä kappaleesta on julkaistu 3 versiota: album edit, the remix (singlellä), ja video remix.
Palkinnot

Grammy-palkinto
| Vuosi | Voittaja | Kategoria |
| --- | --- | --- |
| 1997 | The Memory of Trees | Paras New Age Albumi |
Tauno Kivimäki

Tauno Johannes Kivimäki (14. toukokuuta 1917 Salo – 2002) oli suomalainen tekstiili- ja vaatetusalan yrittäjä ja yritysjohtaja, joka sai kauppaneuvoksen arvonimen vuonna 1970.
Kivimäki oli juoksupoikana Uuden Auran toimituksessa ja sitten töissä Salon posti- ja lennätinkonttorissa. Sotien jälkeen hän perusti Saloon kala- ja vihannesalan tukkukaupan vuonna 1945. Vaimonsa Maria Bakajevin kanssa hän aloitti tekstiilien torimyynnin. 1950-luvulla Kivimäki perusti naistenvaateompelimon ja naistenvaatteiden ja asusteiden myymälän. Kaupparekisteriin Kivimäen perustuma Toiminimi Salon Neulomo merkittiin vuonna 1957 ja tuotemerkki Salonne rekisteröitiin vuonna 1958. Salon Neulomossa työskenteli parhaimmillaan satakunta työntekijää ja tuotteita myytiin yli sataan vaateliikkeeseen ympäri maata. Liike oli 1960-luvulla Salon suurimpia veronmaksajia. Tekstiilialan halpatuonti 1980-luvun lopulla johti kuitenkin Salon Neulomon vararikkoon 1990-luvun alussa. Vuonna 1982 Kivimäki tuomittiin sakkoihin veropetoksista.
Kivimäki osallistui sekä talvi- että jatkosotaan ja oli sotien jälkeen mukana reserviupseeritoiminnassa niin paikallisesti kuin valtakunnallisestikin ja oli vapaaehtoisen maanpuolustustyön johtohenkilöitä. Hän oli myös aktiivinen Salon seudun järjestö- ja urheilutoiminnassa ja tunnettiin lahjoittajana. Hän myös viljeli maatiloja Halikossa ja Kiskossa.
The Outward Urge

| The Outward Urge> Alkuperäisteos |
| --- | --- |
Kirjailija:  John Wyndham
Kieli:  englanti
Genre:  science fiction
Kustantaja:  Michael Joseph
Julkaistu:  1959
Sivumäärä:  192

Löydä lisää kirjojaKirjallisuuden teemasivulta
The Outward Urge on brittiläisen tieteiskirjailijan John Wyndhamin tieteisromaani vuodelta 1959. Kirja julkaistiin John Wyndham- ja Lucas Parkes -nimisten henkilöiden yhteistuotantona, mutta molempien nimien takana oli todellisuudessa sama henkilö – salanimi Lucas Parkes syntyi Wyndhamin useista keskimmäisistä nimistä.
Romaani koostuu neljästä osasta, jotka sijoittuvat kukin 50 vuoden päähän toisistaan. Ne julkaistiin ennen romaaniversiota New Worlds -aikakauslehdessä huhtikuun ja syyskuun 1958 välillä.
Juoni

Vuonna 1994 ”Ticker” Troon tuhoaa Neuvostoliiton avaruusjoukkojen brittiläistä avaruusasemaa kohti laukaiseman ohjuksen, mutta saa samalla itse surmansa. Hänelle myönnetään teostaan postuumi Viktorian risti.
Vuonna 2044 ”Ticker” Troonin poika Michael Troon on nimitetty Yhdistyneen kuningaskunnan kuuaseman päälliköksi. Hän ja hänen alaisensa seuraavat avuttomina, kuinka Maan suurvallat tuhoavat toisensa ydinsodassa.
Vuonna 2094 Michael Troonin pojanpojanpoika Geoffrey Montgomery Trunho menehtyy Brasilian avaruusjoukkojen Mars-lennolla.
Vuonna 2144 Geoffrey Montgomery Trunhon pojanpoika George Montgomery Troon on osallisena ensimmäisellä miehitetyllä lennolla Venukseen.
The Menu

| The Menu |
| --- | --- |

Ohjaaja:  Mark Mylod
Käsikirjoittaja:   Seth Reiss  Will Tracy 
Tuottaja:   Adam McKay  Betsy Koch  Will Ferrell 
Säveltäjä:  Colin Stetson
Kuvaaja:  Peter Deming
Leikkaaja:  Christopher Tellefsen
Pääosat:   Ralph Fiennes  Anya Taylor-Joy  Nicholas Hoult  Hong Chau  Janet McTeer  Reed Birney  Judith Light  John Leguizamo 
Valmistustiedot
Valmistusmaa:  Yhdysvallat
Tuotantoyhtiö:   Hyperobject Industries  Gary Sanchez Productions  Alienworx Productions  TSG Entertainment 
Levittäjä:  Searchlight Pictures
Ensi-ilta:   2022-9-1010. syyskuuta 2022 (TIFF)  2022-11-1818. marraskuuta 2022 (Suomi ja Yhdysvallat)  
Kesto:  106 minuuttia
Alkuperäiskieli:  englanti
Budjetti:  30–35 miljoonaa dollaria
Tuotto:  57,7 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Menu on vuonna 2022 ensi-iltansa saanut yhdysvaltalainen mustan komedian sävyttämä jännityselokuva, jonka on ohjannut Mark Mylod, käsikirjoittaneet Seth Reiss ja Will Tracy sekä tuottaneet Adam McKay, Betsy Koch ja Will Ferrell. Elokuvan pääosia esittävät muun muassa Ralph Fiennes, Anya Taylor-Joy, Nicholas Hoult, Hong Chau, Janet McTeer, Reed Birney, Judith Light ja John Leguizamo.
Elokuvan keskiössä on nuoripari, joka matkaa saarelle syödäkseen idyllisessä Hawthorne-ravintolassa, jonka keittiömestari on valmistanut asiakkailleen ylenpalttisen, shokeeraavia yllätyksiä sisältävän menun.
The Menu sai maailmanensi-iltansa Toronton elokuvajuhlilla 10. syyskuuta 2022. Suomen-ensi-iltansa se sai 18. marraskuuta 2022. Elokuva sai positiivisen vastaanoton: sitä kiitettiin erityisesti käsikirjoituksesta, ohjauksesta, lavastuksesta sekä roolisuorituksista. Fiennes ja Taylor-Joy molemmat ovat elokuvasta ehdolla Golden Globe -palkintoihin vuoden 2023 gaalassa.
Näyttelijät

| 0 | 1 | 2 |
| --- | --- | --- |
|  Ralph Fiennes  | … |  Julian Slowik   |
|  Anya Taylor-Joy  | … |  Margot Mills / Erin   |
|  Nicholas Hoult  | … |  Tyler   |
|  Hong Chau  | … |  Elsa   |
|  Janet McTeer  | … |  Lillian Bloom   |
|  John Leguizamo  | … |  George Díaz   |
|  Reed Birney  | … |  Richard Liebbrandt   |
|  Judith Light  | … |  Anne Liebbrandt   |
|  Paul Adelstein  | … |  Ted   |
|  Aimee Carrero  | … |  Felicity   |
|  Arturo Castro  | … |  Soren   |
|  Rob Yang  | … |  Bryce   |
|  Mark St. Cyr  | … |  Dave   |
|  Rebecca Koon  | … |  Linda   |
|  Christina Brucato  | … |  Katherine Keller   |
|  Adam Aalderks  | … |  Jeremy Louden   |
|  Matthew Cornwell  | … |  Dale   |
|  Peter Grosz  | … |  Hawthornen sommelier   |
Aiheesta muualla

Virallinen sivusto (englanniksi)
The Menu Internet Movie Databasessa (englanniksi)
São Tomé ja Príncipe kesäolympialaisissa 2020

São Tomé ja Príncipe osallistui Tokion kesäolympialaisiin 2020. Kyseessä oli seitsemäs kerta, kun São Tomé ja Príncipe osallistuu olympialaisiin. Sãotomépríncipeläiset urheilijat kilpailivat yleisurheilussa ja melonassa. He eivät saavuttaneet mitaleja.
The Essential Deep Purple

| The Essential Deep Purple Deep Purple |
| --- | --- | --- |

Kokoelmalevyn tiedot
 Äänitetty : 1969/1970 – 1972
 Julkaistu: 3. kesäkuuta 2003
 Formaatti: CD
 Tyylilaji: hard rock progressiivinen rock heavy metal
 Kesto: 53.13
 Levy-yhtiö: EMI
Deep Purplen muut kokoelmalevyt
| Listen, Learn, Read On 2002 | The Essential Deep Purple 2003 | Purple Hits 2003 |
The Essential Deep Purple on Deep Purple -yhtyeen vuonna 2003 julkaistu kokoelma-albumi. Sen materiaali julkaistiin alun perin vuonna 1975 kokoelmalevyllä 24 Carat Purple.
Kappaleet

Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice.
Woman from Tokyo – 5.46
Fireball – 3.22
Strange Kind of Woman – 9.11 (live)
Never Before – 3.59
Black Night – 4.56 (live)
Speed King – 5.48
Smoke on the Water – 7.27 (live)
Child in Time – 12.19 (live)
Kokoonpano

Ritchie Blackmore – kitara
Ian Gillan – laulu, lyömäsoittimet
Roger Glover – basso
Jon Lord – kosketinsoittimet
Ian Paice – rummut